
                                                                                           Konszolidált üzleti jelentés


FŐVÁROSI GÁZMŰVEK ZRT.

2011. DECEMBER 31.

A 2011. ÜZLETI ÉVRŐL SZÓLÓ ÖSSZEVONT (KONSZOLIDÁLT)

ÜZLETI JELENTÉSE

A konszolidációba bevont társaságok

2004. január 1-jei hatállyal a FŐGÁZ Zrt. a Szt. 10.§, illetve 115.§-a értelmében konszolidált éves beszámolót is készít.
Az alábbi társaságok kerültek a konszolidálásba bevonásra:
- 
Fővárosi Gázművek Zrt.

-
Zugló-Therm Energiaszolgáltató Kft.

-
GASWEST Villamos- és Hőenergia Termelő Kft. ”v.a.” (a cégbíróság a céget 2011.11.15-én törölte a cégnyilvántartásból)
-
FŐGÁZ Földgázelosztási Kft.
-
  Flogiston Gázmérőgyártó, Javító, Hitelesítő és Kereskedelmi Kft.

-
  FŐGÁZ CNG Kft. (alapítás időpontja 2011.07.11)
A beszámoló előző évi adatai között a FŐGÁZ Ingatlanhasznosító és -forgalmazó Kft. 2010. III. negyedévi eredménykimutatása alapján a kapcsolt cégekkel szembeni eredménytételei a hozam-ráfordítás konszolidáción belül kiszűrésre kerültek. A tárgyévi adatok között a GASWEST Villamos- és Hőenergia Termelő Kft. „v.a.” 2011.01.01-2011.11.15. közötti időszakra készített eredménykimutatása alapján a kapcsolt cégekkel szembeni eredménytételei a hozam-ráfordítás konszolidáción belül kiszűrésre kerültek.
Jelen üzleti jelentésben a 2011. évi éves beszámoló adataira alapozottan bemutatjuk társaságunk konszolidált vagyoni, pénzügyi, jövedelmi helyzetét és üzletmenetét a Szt. 134.§-ának megfelelően. 

A 2011. évi gazdálkodást befolyásoló külső és belső tényezők:

A FŐGÁZ cégcsoport struktúrájában 2010-hez viszonyítva változás következett be, mivel a FŐGÁZ Zrt. megalapította a FŐGÁZ CNG Kft-t. A Fővárosi Bíróság, mint Cégbíróság a cégbejegyzést 2011. jú1ius 21-én kelt, Cg. 01-09-965868 sz. végzésével rendelte el, valamint a Gaswest Villamos- és Hőenergia Termelő Kft-t „v.a.” 2011.11.15-i hatállyal törölte a nyilvántartásból.
Az engedélyesi és a támogató tevékenységeket részben az anyavállalat részben a jogilag önálló leányvállalatok keretében végezte az alábbiak szerint:
Elosztói engedélyes – FŐGÁZ Földgázelosztási Kft.

Kereskedelmi engedélyes   – FŐGÁZ Zrt.
Egyetemes szolgáltatói engedélyes ​ – FŐGÁZ Zrt.
Támogató tevékenységek – FŐGÁZ Zrt.
A FŐGÁZ Zrt. 2011. évi gazdálkodására jelentős hatást gyakorolt az Emfesz Kft. földgáz-kereskedelmi engedélyének visszavonása, mely lehetőséget teremtett az egyetemes szolgáltatásban a fogyasztószám növelésére. A Magyar Telekom egyre erősödő jelenléte az egyetemes szolgáltatásban és a szabadpiaci kereskedelemben is éreztette hatását.

1. Anyavállalat a Fővárosi Gázművek Zrt.

A FŐGÁZ Zrt. 2011. évi eredménye az egyetemes szolgáltatói, a kereskedelmi engedélyesi és a támogató tevékenység éves eredményét tartalmazza, míg a leányvállalatok eredménye kapott osztalék formájában, pénzügyi bevételként jelenik meg. Az anyavállalat és a leányvállalatok együttműködését szerződések szabályozzák, a támogató szervezetek által nyújtott szolgáltatások költségei SLA szerződések alapján kerülnek átszámlázásra.
1.1.
Egyetemes szolgáltatási tevékenység 

Az egyetemes szolgáltatási célú források átvétele a negyedévenként megjelenő rendeletben meghatározott mennyiségi és ár előírásoknak megfelelően történt, a betárolás pedig a téli gázigények alapján és a szabályozás szerinti feltételekkel alakult.

A MEH 2011. január 13-ától kezdődő hatállyal felfüggesztette az Emfesz Kft. földgáz kereskedelmi működési engedélyét. A MEH a jogszabályi rendelkezések alapján az Emfesz Kft. által ezen időpontig ellátott, egyetemes szolgáltatásra jogosult fogyasztók gázellátásának megszakítás nélküli biztosítása érdekében a 22/2011. számú határozatával a FŐGÁZ Zrt.-t mint egyetemes szolgáltatói engedélyest jelölte ki végső menedékes szolgáltatóként a TIGÁZ Zrt. egyetemes szolgáltatási területén. A végső menedékesi ellátásba átvett fogyasztók száma 77.003 db volt.
A végső menedékes időszak lejártával, 2011. április 13-i hatállyal a FŐGÁZ Zrt. megkapta a MEH-től (172/2011. számú határozat) a kibővített egyetemes szolgáltatói működési engedélyt az alábbi megyékre: Pest, Bács-Kiskun, Borsod-Abaúj-Zemplén, Fejér, Hajdú-Bihar, Heves, Jász-Nagykun-Szolnok, Komárom-Esztergom, Nógrád és Szabolcs-Szatmár-Bereg megye. 
A lakossági fogyasztók körében a FŐGÁZ és a TIGÁZ egyetemes szolgáltatási engedélyének kiterjesztésével az egyetemes szolgáltatáson belül is megkezdődött a verseny a korábban az Emfesz által ellátott fogyasztók visszaszerzéséért és új fogyasztók megnyeréséért. Az egyetemes szolgáltatáson belül kialakult verseny mellett a Magyar Telekom fokozta szabadpiaci aktivitását.
Az egyetemes szolgáltatói fogyasztók részére értékesített földgáz mennyisége 2011-ben 949,9 Mm3. Az értékesített gázmennyiség 91,5%-át háztartási, 8,5%-át nem háztartási fogyasztók vásárolták meg. Saját elosztási területen 837,7 M m3, idegen elosztási területen 112,2 M m3 földgáz került értékesítésre.
Az egyetemes szolgáltató részére átvett földgáz mennyisége 949.9 Mm3 volt, amely a bázis értéknél  57,4 Mm3-rel alacsonyabb. A csökkenés oka, a fogyasztók takarékosabb gázfelhasználása, hőmérsékleti hatás és a gazdasági válság. 

2011. év végén több mint 820 ezer fogyasztó részére szolgáltattunk földgázt. 
1.2.
Kereskedelmi tevékenység
A FŐGÁZ kereskedelmi engedélyes forrás és kapacitás ellátottsága megfelelő volt az év során. A 2011. évi fogyasztói igényeket diverzifikált forrásportfólióból biztosítottuk. 
A fogyasztók számára allokált kapacitások alapján biztosítottak voltak a szükséges szállítórendszeri kapacitások (entry, exit) és tárolói kapacitások. A betárolás megfelelő ütemben és mértékben történt meg.

A tárolóban elhelyezett gázkészlet mennyisége a 2010. év végi 290,3 Mm3-ről 2011. év végére 353,8 Mm3-re növekedett. A tárolói készlet finanszírozása részben a FŐGÁZ cégcsoporton belül rendelkezésre álló forrásokból, részben külső hitelből történt. 

2011. évben a beszerzett földgáz mennyisége 1.185,5 Mm3, az értékesített földgáz mennyisége 1.131,3 Mm3 volt, amelyből 227,8 Mm3-t ESZ jogosult fogyasztók, 839,7 Mm3-t nem ESZ jogosult fogyasztók számára értékesített, egyéb gázértékesítés 33,8 Mm3, míg az elosztói engedélyesnek értékesített hálózati és mérési veszteség 30 Mm3 volt.

2011-ben a FŐGÁZ kereskedelmi engedélyes ügyfélkörében folytatódtak a korábbi években megkezdődött változások. Általánosságban elmondható, hogy a verseny erősödése valamennyi szegmensben érezhető volt, ami részben az ügyfelek tudatos fogyasztói magatartásának, részben a versenytársak aktívabb piaci jelenlétének köszönhető. 2011-ben jelentősen megemelkedett a közbeszerzési eljárások száma, melyeken igen eredményesen vett részt a FŐGÁZ.
1.3.Az eredmény alakulása
A FŐGÁZ Zrt. (és ezzel a cégcsoport) eredményét négy tényező határozza meg: az egyetemes szolgáltatás eredményessége, a támogató tevékenységek eredménye, a kereskedelmi szolgáltatás eredményessége és a leányvállalatoktól kapott osztalék.

2011. évben a földgáz értékesítésből származó bevétel értéke energiaadóval és mszksz díjjal együtt 243.170 M Ft. 
Az értékesítés nettó árbevétele 248.980 M Ft, amelynek 97,7%-a a földgáz értékesítésből származik.
Az egyéb tevékenységek és szolgáltatások árbevétele 5.798 M Ft, amelyből 4.834 M Ft a leányvállalatoktól kapott SLA bevétel, további 520 M Ft pedig a FŐGÁZ Földgázelosztási Kft. által fizetett vezetékbérleti díj. A társaság SLA szerződések alapján többek között pénzügyi, számviteli, jogi, controlling, humánpolitikai, informatikai, számlázási, ügyfélszolgálati, folyószámla és követeléskezelési, továbbá ingatlan- és gépjármű szolgáltatásokat nyújt a leányvállalatok számára. A FŐGÁZ társmárkás hitelkártya termékhez kapcsolódó árbevétel 2011. évben 14 M Ft volt.
Az egyéb bevételek összege 4.907 M Ft, amelynek legnagyobb tétele, 3.619 M Ft az értékesített követelések bevétele. 

A FŐGÁZ Zrt. tulajdonában lévő részesedések 2011. évi eredményük után      4.552 M Ft osztalékot fizetnek és az egyéb pénzügyi műveletek eredménye             -1.400 M Ft veszteség. 

A könyvelt adózás előtti eredmény 8.663 M Ft. A 241 M Ft társasági adó, valamint 192 M energiaellátók jövedelemadója levonása után az adózott eredmény 8.230 M Ft-ot tesz ki, amelyből 8.230 M Ft osztalékként kerül kifizetésre a tulajdonosok részére. 
1.4.
Fejlesztés – Felújítás

2011 év végéig a társaság 1.186 M Ft-ot fordított beruházásra, amelyek megvalósítását saját forrásból finanszírozta. A saját forrás legjelentősebb tétele az amortizációból képződő 1.392 MFt.
Létesítményi beruházásokra 155 M Ft-ot, gépjármű beszerzésre 116 M Ft-ot, informatikai beruházásokra 775 M Ft-ot, tárgyi eszköz beszerzésre 71 M Ft-ot, egyéb beruházásra 69 M Ft-ot, használtunk fel.

1.5.
 Pénzügyi gazdálkodás
2011. évben a FŐGÁZ Zrt likviditási helyzete szilárd volt. A társaság az E.ON Földgáz Trade Zrt. és egyéb szállítói felé fennálló fizetési kötelezettségeit határidőre teljesítette. A társaság a cégcsoporton belül, leányvállalataival cash-pool rendszert működtet. A társaságnak hosszú lejáratú hitelállománya 2011. évben nem volt.

1.6. 
Humánpolitika – Munkaerő gazdálkodás

A 2011. évi záró létszám - a nem teljes munkaidőben foglalkoztatott és a jogi állománnyal együtt - 560 fő. 
1.7.
Környezetvédelem

Társaságunk környezetvédelmi feladatait 2011. évben is a környezetvédelmi előírásoknak, jogszabályoknak megfelelően látta el. 
Ennek keretében gondoskodtunk a társaságunk tevékenysége nyomán keletkező veszélyes hulladékok (irodatechnikai hulladék, gépjármű levegő- és olajszűrő, gazolin, fénycső, használt vegyszerek, nyomdai vegyszerek stb.) ártalmatlanításáról, továbbá az épületek fűtésére és melegvíz ellátására üzemeltetett földgáztüzelésű berendezések, valamint a gépjárművek által a garázsokban kibocsátott légszennyező anyagok mennyiségének a megengedett határérték alatt tartásáról. A környezetvédelemmel kapcsolatos költségekre 21 M Ft-ot fordítottunk.  

A környezetvédelem eszközei tekintetében a társaság a jogszabályi előírások szerint alakítja politikáját.

A Fővárosi Gázművek Zrt.-nek 2011. december 31-i állapot szerint 5.415 M Ft környezetvédelmi céltartalék áll rendelkezésére. A gázgyári terület, a gáztartó medencék kármentesítése ügyében 2011. évben felhasználásra került 182 M Ft céltartalék. Tárgyévben környezetvédelemi céltartalék képzés nem történt.
1.8. 
Ügyvezetés 

A társaság ügyvezető szerve az igazgatóság. Az igazgatóság a közgyűlés által megválasztott 7 tagból áll, 4 tagját a Fővárosi Önkormányzat, mint többségi tulajdonos, 3 tagját a Részvényesi Szerződésben foglaltakkal összhangban az RWE Gas International B.V. jelölte.
Az igazgatóság tevékenységét a gazdasági társaságokról szóló 2006. IV. törvény, a részvénytársaság Alapító Okirata, az igazgatóság ügyrendje és az igazgatóság által jóváhagyott munkaterv szerint végezte.

Az igazgatóság szükség szerint, de legalább kéthavonta ülésezett.
Az üléseken meghozott határozatok végrehajtása túlnyomórészt megtörtént, vagy folyamatban van.
A felügyelőbizottság 6 tagból áll. Tagjait a közgyűlés választja, 2 főt az üzemi tanács jelöl a munkavállalók közül. 

A felügyelőbizottság az Alapító részére ellenőrzi az ügyvezetés tevékenységét.
2. A Társaság leányvállalatai
2.1. Zugló-Therm Energiaszolgáltató Kft. 
A Zugló-Therm Kft. projekttársaság, alkalmazottak nélkül, szerződéses konstrukciók alapján működik. 
Székhelye: 


1081 Budapest, II. János Pál pápa tér 20. sz.
Telephelye:


1144 Budapest, Füredi u. 53-63. sz.

A társaság megalapításának célja: a FŐTÁV Zrt. Füredi úti telephelyén, korszerű és környezetbarát, földgázzal üzemelő, gázmotoros, kapcsolt hő- és villamos energiatermelő egységgel való távhő és villamosenergia szolgáltatás, valamint az erőmű 15 éven keresztül történő működtetése. 

A kereskedelmi üzem 2005. június 1-jén indult meg. E naptól az erőmű üzemszerűen, teljes rendelkezésre állással szolgáltat, és értékesít hőt és villamos energiát. 

A tárgyidőszakban a berendezések energetikai mutatói megfeleltek az elvárásoknak és az előírásoknak, a fűtőerőmű folyamatosan – egy néhány órás leállástól eltekintve – problémamentesen működött.

A fűtőerőmű villamos kapacitása 18 MW, hőtermelő kapacitása pedig 17,1 MW. A három darab, egyenként 6 MW villamos teljesítményű gázmotor éves földgázfelhasználása mintegy 25,43 Mm3. A gázmotorok által termelt hőt a fogyasztók felé történő értékesítésre a FŐTÁV Zrt. veszi át, a termelt villamosenergia pedig a MAVIR Zrt. hálózatába kerül betáplálásra, 2011. június 30-ig a villamos energia a MAVIR Zrt. részére került értékesítésre a KÁT rendszer keretei között, 2011. július 1-től pedig a MÁSZ Kft. részére kerül értékesítésre.

A társaság már a szerződések kialakítása során nagy figyelmet fordított a környezetvédelmi és munkavédelmi szempontok szem előtt tartására. Az erőmű működése során a technológiai folyamatba folyamatos kezelői beavatkozás nem történik. A folyamat állandó felügyeletet igényel, a munkavégzésre vonatkozó biztonságtechnikai követelmények betartási kötelezettsége mellett.

A társaság tevékenysége szén-dioxid gáz (CO2) kibocsátási engedélyhez kötött.

Az Országos Környezetvédelmi, Természetvédelmi és Vízügyi Főfelügyelőség UHG1151-1 számon a szén-dioxid üvegházhatású gáz-kibocsátással járó tevékenység végzését engedélyezte.

A fűtőerőmű összesített, főbb energetikai adatai 2011. évben:

Felhasznált földgáz mennyisége: 

  874.257 
GJ

Értékesített villamos energia mennyisége: 
  102.471 
MWh

Értékesített hő mennyisége: 


  314.213
GJ
A Társaság 2011. évi főbb gazdálkodási adatai:

A társaság bevétele összesen: 


3.624 
M Ft

Költségek, ráfordítások összesen: 

3.708 
M Ft

Adózás előtti eredménye: 



  - 84  M Ft veszteség 
Az adózott eredmény: 



  - 84  M Ft veszteség 
2.3. 
A GASWEST Villamos- és Hőenergia Termelő Kft. ”v.a.”
A GASWEST Kft. tagjai írásos szavazással döntöttek a végelszámolás 2010. július 1-vel történő elindításáról. A céget a cégbíróság 2011. november 15-én törölte a cégnyilvántartásból, melyet követően a vagyonfelosztási javaslat alapján a cég vagyona fel lett osztva a tulajdonosok között.

2.5.
FŐGÁZ Földgázelosztási Kft.

A Társaság - mint a FŐGÁZ Zrt. jogutódja az elosztási tevékenységet illetően - 2007. március 1-jétől megkezdte tevékenységét - az erre vonatkozó hatósági engedély alapján.

A Társaság cégneve:

FŐGÁZ Földgázelosztási Kft.
A Társaság székhelye: 

1081 Budapest, II. János Pál pápa tér 20.

A Társaság telephelyei:

1097 Budapest, Koppány u. 4-8.






1101 Budapest, Salgótarjáni út 45.






1117 Budapest, Budafoki út 54.









1139 Budapest, Béke tér 9.

Fióktelep:



2241 Sülysáp, Szent István tér 17/c.

A Társaság a GET szerinti alaptevékenységét és a legfontosabb célkitűzéseit - a társaság szolgáltató jellegéből következően a földgázelosztási tevékenység biztonságos ellátását, az ügyfelek magas szintű kiszolgálását, valamint a hosszú távon biztonságos földgázelosztáshoz szükséges fejlesztések megvalósítását - teljesítette.

Földgázelosztási tevékenység

2011. évben 2.047,0 Mm3 földgázt osztott el a Társaság a különböző rendszerhasználók részére és 2.077,0 Mm3 földgázt vett át elosztásra. A tárgyidőszakban a hálózati és mérési veszteség értéke -30 Mm3 volt. Az elosztott mennyiség alakulásában a hőmérsékleti hatáson kívül minden fogyasztói szegmensben nagy szerepet játszott a gazdasági válság és a növekvő energiatakarékosság. 

Elosztóvezetékről ellátott vezetékes gázfogyasztók száma 820 E volt 2011. év végén. A társaság 2011. évi tevékenysége során 5.855 km hosszúságú gázhálózat üzemeltetését, karbantartását és előírt ellenőrzését végezte el (ebből 5.567 km a FŐGÁZ Földgázelosztási Kft., 288 km a FŐGÁZ Zrt. tulajdona). 

A diszpécserszolgálat és az ügyeleti feladatok ellátása folyamatos volt, a fogyasztói igények maradéktalanul kielégítésre kerültek. 

A társaság 2011. évi főbb gazdálkodási adatai
Az értékesítés nettó árbevétele a 2011-ben 23.937 M Ft volt. Az összes bevétel 95,8%-a, 22.930 M Ft a földgázelosztásból származó rendszerhasználati díjbevétel. 

Az üzemi-üzleti tevékenység eredménye 5.356 M Ft.

A társaság adózás előtti eredménye 4.788 M Ft, amelyből 296 M Ft adófizetési kötelezettség levonását követően 4.492 M Ft adózás utáni eredmény adódik. 

A FŐGÁZ Zrt.-nek kifizetett osztalék 4.492 M Ft. 
Fejlesztés – Felújítás
2011. év végéig a társaság 5.650 M Ft-ot fordított beruházásra, amelynek többségét saját forrásból finanszírozta. A saját források összege 5.518 M Ft, az idegen források összege 132 M Ft volt. A saját forrás legjelentősebb tétele az amortizációból képződő 4.719 M Ft. 

Gázhálózat fejlesztésre 3.997 M Ft-ot, gázmérés korszerűsítésre 244 M Ft-ot, tárgyi eszköz (gázmérő, nyomásszabályozó) beszerzésre és felújításra 1.407 M Ft-ot, egyéb beruházásra 2 M Ft-ot használt fel a társaság.

Pénzügyi gazdálkodás
A 2011. évi gazdálkodás során a társaság pénzügyi-likviditási helyzete stabil volt, hitelt nem vett igénybe tevékenysége finanszírozásához. 
A rendelkezésre álló szabad pénzeszközök a FŐGÁZ cégcsoport cash-pool rendszerén belül kerültek felhasználásra. 

A 2011. évi záró létszám - a nem teljes munkaidőben foglalkoztatott és a jogi állománnyal együtt - 453 fő.
Környezetvédelmi feladatok
A társaság környezetvédelmi feladatait az anyavállalat, a FŐGÁZ Zrt. látja el. 

A társaság 2011-ben környezetvédelmi intézkedésként gondoskodott 279.500 kg gázvezeték mosóvíz, valamint 6.000 kg szennyezett föld elszállításáról, ártalmatlanításáról. A környezetvédelemmel kapcsolatos költségekre 17,8 M Ft-ot fordított.  

A társaság jövőbeni kilátásai
A társaság stratégiája meghatározza a további működés főbb irányvonalait. Ennek alapján 2012. évben is folytatni fogja az alapító okiratban meghatározott gazdasági tevékenységét.
2.6. 
Flogiston Gázmérőgyártó, Javító, Hitelesítő és Kereskedelmi Kft.
A Társaság székhelye: 2000 Szentendre, Kőzúzó u. 5.

A Flogiston Kft. főbb tevékenységi köre:

Mérőműszer gyártás (fő tevékenység)

Víz-, gáz-, fűtésszerelés

Vegyes termékkörű nagykereskedelem

A társaság főbb gazdálkodási adatai
A két tulajdonossal folytatott üzleti tevékenységből származó árbevétel 2011. évben az összes nettó forgalom közel 85%-át tette ki. Az elmúlt évhez képest a szerviz szolgáltatás árbevétele csökkent, mely még így is az összes árbevétel közel 51%-át jelentette. 
A gázmérő összeszerelés árbevétele az előző évi szinten alakult, de az összetétele megváltozott: 2011-ben 2010-zel ellentétben a kisebbségi tulajdonos részére (ITRON Karlsruhe) gyártás nem történt, így az összeszerelési tevékenységből származó árbevétel 95%-a a többségi tulajdonostól, 5% az egyéni eladásokból származik. 

A teljes egészében az Itron csoporttól eredő bérmunka árbevétele az előző évihez képest jelentősen, 121%-kal emelkedett.

A társaság üzemi eredménye 65 M Ft, adózás előtti eredménye 60 M Ft volt. 
A társaság jövedelmi helyzete stabil, de 2010. évhez viszonyítva javult. 
A cash-flow kockázat minimálisra csökkent a cash-pool rendszerhez történő csatlakozással. 

Az év folyamán a Kft. létszáma a vevői igények függvényében változott. A 2011. évi záró létszám - a nem teljes munkaidőben foglalkoztatott és a jogi állománnyal együtt - 48 fő.
A társaság jövőbeni kilátásai

A társaság 2012. évben is folytatni fogja az üzleti terve alapján meghatározott gazdasági tevékenységet.

2.7.
FŐGÁZ CNG Kft.
A korlátolt felelősségű társaságot a Fővárosi Gázművek Zrt. alapította. 

Az alapítás időpontja 2011. július 11. A Fővárosi Bíróság, mint Cégbíróság a cégbejegyzést 2011. jú1ius 21-én kelt, Cg. 01-09-965868 sz. végzésével rendelte el.

A Társaság teljes cégneve:
FŐGÁZ CNG Korlátolt Felelősségű Társaság
Rövidített cégneve: 

FŐGÁZ CNG Kft.

Székhelye: 

A FŐGÁZ CNG Kft. főbb tevékenységi köre:

7112’08 Mérnöki tevékenység, műszaki tanácsadás (megújuló energiák, energiahatékonyság)

A társaság főbb gazdálkodási adatai
A társaság vagyoni, pénzügyi helyzete 2011-ben stabil volt. Az alapítók által rendelkezésre bocsátott jegyzett tőke fedezte a beruházás költségeit. A társaság a FŐGÁZ cégcsoport által működtetett cash-pool rendszer tagja, így alacsony szintű rövidtávú likviditási mutató (0,1) mellett is biztosított a működéséhez szükséges pénzügyi fedezet.
A társaság által folytatott tevékenységre vonatkozóan nincs törvényi kötelezettségen alapuló környezetvédelmi feladat, így ezzel kapcsolatban költség sem merült fel. 

A Társaság munkavállalói létszáma 1 fő (ügyvezető). Részére a tárgyévben elszámolt munkabér 229 E Ft volt.
A társaság jövőbeni kilátásai

A 2012. évet illetően a társaság folytatja a  az elmúlt év alatt kialakított  tevékenységét.
Budapest, 2012. február 04.
Koncz László
vezérigazgató

